Source: https://www.prosman-pavlovic.sk/aktualne-zmeny-v-polnohospodarskom-prave/
Timestamp: 2018-09-21 22:13:11+00:00
Document Index: 2297353

Matched Legal Cases: ['§ 10', '§ 12', '§ 12', '§ 12', '§ 12', '§ 14', '§ 8', '§ 2', '§ 2', '§ 8', '§ 8', '§ 25', '§ 25', '§ 7', '§ 15', '§ 2']

Nakoľko v predchádzajúcom období bolo prijatých viacero legislatívnych zmien dotýkajúcich sa oblasti poľnohospodárstva, predkladáme Vám nasledovný newsletter obsahujúci sumár vykonaných zmien spolu s upozornením na dátum, kedy príslušné novely nadobudnú účinnosť. Legislatívne zmeny sa dotýkajú najmä zákona č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov, zákona č. 504/2003 Z. z. o nájme poľnohospodárskej pôdy a zákona č. 330/1991 Zb. o pozemkových úpravách.
Od 01.06.2017 nadobudla účinnosť novela Ústavy SR prijatá pod č. 137/2017 Z. z., ktorá pozostáva z nasledujúcich zmien:
Na zmenu Ústavy SR preto nadväzuje novelizácia ZNVPP, obsah ktorej približujeme nižšie.
NOVELA ZNVPP
3. Poľnohospodár spĺňajúci časový (10 rokov pobytu alebo sídla na území SR) a kvalifikačný predpoklad (3 roky praxe), ktorý vykonáva výrobu v inom mieste ako v obci alebo v susediacej obci 3. poľnohospodár vykonávajúci podnikanie najmenej 3 roky bez ohľadu na miesto výkonu podnikania
4. Nadobúdateľ, ktorý má na území Slovenskej republiky trvalý pobyt alebo sídlo najmenej desať rokov, pričom nemusí byť poľnohospodárom 4. Ostatné subjekty
PRIPRAVOVANÉ ZMENY PRI NÁJME
Nájom poľnohospodárskej pôdy upravený v zákone č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov (ďalej len “Zákon o nájme”) prechádza taktiež početnými zmenami, ktorými sa (v prípade prijatia návrhov zákona) budú meniť pravidlá pri nájme poľnohospodárskej pôdy. Možno konštatovať, že novelizácie môžu ovplyvniť zaužívané inštitúty nájmu poľnohospodárskej pôdy, medzi ktoré v súčasnosti patria napr. obnovenie nájmu[8], prechod práv a povinností z nájomnej zmluvy na právneho nástupcu alebo prednostné právo na uzatvorenie novej nájomnej zmluvy na poľnohospodárske pozemky.
Zmena definície poľnohospodárskeho pozemku na účely Zákona o nájme: definícia upresňuje legislatívny pojem “pozemok slúžiaci na poľnohospodárske účely”, pričom vymedzenie je jednoznačnejšie. S ohľadom na predchádzajúcu právnu úpravu však ide o zanedbateľnú zmenu,
Určovanie výšky minimálneho nájomného je ďalšou zmenou vyplývajúcou z navrhovanej novely. Ako vyplýva z novely § 10 ods. 2 Zákona o nájme:
Zrušenie obnovy nájomného vzťahu:
Jednou z najdôležitejších zmien, ktorá zasiahne značnú časť nájomných vzťahov je plánované zrušenie obnovy nájomného vzťahu, ktoré zabezpečuje v súčasnosti predĺženie nájmu v prípade, ak prenajímateľ (vlastník) poľnohospodárskej pôdy nevyzve aspoň rok pred skončením nájmu nájomcu na vrátenie pozemku. Zákonodarca odôvodňuje túto zmenu neprehľadnosťou a vznikajúcimi spormi pri poskytovaní podpory v poľnohospodárstve[9].
Úprava podmienok užívania pozemkov bez nájomnej zmluvy:
Postup pri predaji podniku, resp. väčšinového obchodného podielu spoločnosti a vzťah k nájomným zmluvám a ich prechodom na nadobúdateľa bol doteraz upravený tak, že prenajímateľ mohol odstúpiť od nájomnej zmluvy do 6 mesiacov odo dňa nadobudnutia podniku.
Zmena § 12a a doplnenie § 12b Zákona o nájme:
Vedenie evidencie podnájomných vzťahov a iných užívacích vzťahov príslušným okresným úradom:
Návrh Zákona o pozemkových úpravách, ktorý je v súčasnosti predmetom rokovaní v NR SR, čo je jedným zo záverečných štádií legislatívneho procesu (ku dňu 25.07.2017). V zmysle dôvodovej správy zákon reaguje najmä na potrebu usporiadania vlastníckych a užívacích pomerov (jednoduché pozemkové úpravy) k pozemkom nachádzajúcich sa pod „osídleniami marginalizovaných skupín“ (ďalej ako „osídlenia“) obyvateľstva a k pozemkom v hospodárskych dvoroch.[10] Účinnosť zákona je naplánovaná na 01.09.2017.
Novelu Zákona o pozemkových úpravách je možné rozdeliť z hľadiska prehľadnosti do dvoch častí, pričom v prvej časti sa budeme venovať najmä vysporiadaním vlastníckych a spoluvlastníckych vzťahov v hospodárskych dvoroch a v druhej časti ďalším dôležitým a očakávaným zmenám.[11]
V súvislosti s jednoduchými pozemkovými úpravami na hospodárskom dvore je potrebné poukázať, že žiadateľom o jednoduché pozemkové úpravy je sám vlastník pozemnej stavby v hospodárskom dvore[12]. Vlastník je povinný (i) zabezpečiť financovanie pozemkových úprav a preukázať uzatvorenie zmluvy s osobou oprávnenou na projektovanie[13] a (ii) preukázať účelnosť pozemkových úprav.[14]
ĎALŠIE NOVINKY V ZÁKONE O POZEMKOVÝCH ÚPRAVÁCH
Novela sa v zmysle uvedeného netýka výlučne sprehľadnenia a úpravy procesných postupov pri jednoduchých pozemkových úpravách, ale obsahuje[15] aj ďalšie zmeny:
zmena pri užívaní pozemkov, resp. pri tzv. zjednodušených a zrýchlených postupoch[16], ktorá je zakotvená v § 12b Zákona o nájme. Pôvodné rozhodnutia tak stratia platnosť k 31.12.2018 v prípade opomenutia podania návrhu v zmysle pripravovaného ustanovenia § 12b Zákona o nájme,
REGISTER PARTNEROV VEREJNÉHO SEKTORA A DOTERAJŠIA PRAX
Od 01.02.2017 je účinný zákon č. 315/2016 Z. z. o registri partnerov verejného sektora (ďalej len „ZRPVS“) nazývaný aj ako tzv. protischránkový zákon. Každý subjekt spĺňajúci podmienky ZRPVS je povinný sa v zmysle ZRPVS registrovať do registra partnerov verejného sektora (ďalej len „register PVS“), a to do 31.07.2017.
Zjednodušene povedané, partnerom verejného sektora je každá osoba, ktorá prijíma verejné zdroje, a to buď priamo alebo sprostredkovane ako subdodávateľ v ktoromkoľvek rade.[17] Medzi „príjem z verejných zdrojov“ možno zaradiť napríklad aj nájomnú zmluvu uzatvorenú so Slovenským pozemkovým fondom. Do tejto definície teda jednoznačne patria aj niektoré fyzické a právnické osoby pôsobiace v sektore poľnohospodárstva.
Pri pojme „dotácie“ však vzhľadom k absentujúcej právnej úprave vznikla polemika, či sa tzv. priame platby poskytované poľnohospodárskym subjektom považujú za prostriedky štátneho rozpočtu v zmysle:
nariadenia vlády SR č. 342/2014 Z.z. ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb,
nariadenia vlády SR č. 152/2013 Z.z. o podmienkach poskytovania podpory v poľnohospodárstve formou prechodných vnútroštátnych platieb.
Predmetom odbornej diskusie boli aj ďalšie prostriedky pochádzajúce z fondov Európskej únie, ktoré sa zaraďujú medzi zdroje štátneho rozpočtu a na prijímateľa (v prípade ich prijímania a splnenia zákonných podmienok) sa vzťahuje povinnosť registrácie do registra PVS.[18]
Je potrebné taktiež doplniť, že zákonodarca uvažuje nad zmenami, ktoré by vylúčili z pôsobnosti ZRPVS samostatne hospodáriacich roľníkov.
Napriek takmer polročnej účinnosti ZRPVS si dovoľujeme poznamenať, že z hľadiska poľnohospodárskych subjektov je ZRPVS potrebné doplniť a upraviť tak, aby bolo jednoznačne špecifikované, na ktoré „dotácie“, resp. fondy sa vzťahuje, keďže výkladové stanoviská poskytované zo strany jednotlivých ministerstiev nie sú právne záväzné. Taktiež je potrebné ustáliť, ako sa vypočítava hodnota „príjmu“ z verejných zdrojov pri nájomnej zmluve so Slovenským pozemkovým fondom. Momentálne v praxi platí, že prevažná väčšina poľnohospodárskych subjektov je v registri partnerov verejného sektora zaregistrovaná, čo však môže znamenať záťaž navyše pre podnikateľov bez právneho dôvodu.
OPOMÍNANÉ POVINNOSTI VO VZŤAHU K OCHRANE OSOBNÝCH ÚDAJOV
Poľnohospodári v praxi často opomínajú svoje povinnosti vo vzťahu k zákonu č. 122/2013 Z. z. o ochrane osobných údajov v znení neskorších predpisov (ďalej len „ZOÚ“). Je potrebné si uvedomiť, že poľnohospodárske subjekty, ktoré uzatvárajú napr. nájomné zmluvy s vlastníkmi pozemkov disponujú osobnými údajmi v zmysle ZOÚ, ktoré podliehajú zákonnej ochrane.
Vo všeobecnosti platí, že k spracúvaniu osobných údajov je potrebný súhlas dotknutej osoby. Pri zákonných povinnostiach poľnohospodárov, ktorí sú povinní (i) viesť evidenciu nájomných vzťahov v zmysle § 14 ods. 2 Zákona o nájme a (ii) evidovať rodné čísla ako osobitnú kategóriu osobných údajov pre kataster nehnuteľností v zmysle Katastrálneho zákona. V prípade písmena (ii) však platí, že poľnohospodárske subjekty sú v zákonom rozsahu oprávnené spracúvať osobné údaje v rozsahu stanovenom zákonom bez súhlasu dotknutej osoby.
Odhliadnuc od toho, že poľnohospodárske subjekty sú poverené ZOÚ na spracúvanie osobných údajov v zmysle uvedených zákonov, vyplývajú im zo ZOÚ zákonné povinnosti. Tieto povinnosti sa rozlišujú v závislosti od spôsobu, akým sa vyššie uvedené osobné údaje o dotknutých osobách spracúvajú a môžu nimi byť povinnosti vypracovania bezpečnostného projektu, prijatie bezpečnostnej smernice, nahlásenie spracúvania osobných údajov Úradu na ochranu osobných údajov a pod.
Vzhľadom na výšku sankcií[19], ako aj novú právnu úpravu v zmysle NARIADENIA EURÓPSKEHO PARLAMENTU A RADY (EÚ) 2016/679 z 27. apríla 2016, ktorá bude účinná od 25. mája 2018[20] a pripravovanú novelu ZOÚ odporúčame, aby subjekty, ktorých sa problematika osobných údajov priamo dotýka, venovali ochrane osobných údajov pozornosť.
[8] § 8 a nasl. Zákona o nájme
[9] Napr. v zmysle Nariadenia vlády č. 342/2014 Z.z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov alebo v zmysle Nariadenia vlády č. 252/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení neskorších predpisov
[10]Doplnenie písmen j) a k) do § 2 zákona č. 330/1991 Zb. o pozemkových úpravách odsek, ktoré znejú: „j) je to potrebné na usporiadanie vlastníckych a užívacích pomerov k pozemkom, ktoré sa nachádzajú pod osídleniami marginalizovaných skupín obyvateľstva (ďalej len „osídlenie“), a k) je to potrebné na usporiadanie vlastníckych a užívacích pomerov v hospodárskych dvoroch.“.
[11]Vzhľadom na charakter a účel newsletter-u považujeme za potrebné upriamiť pozornosť najmä na pozemkové úpravy v hospodárskych dvoroch.
[12] Na rozdiel od pozemkových úprav v zmysle § 2 ods. 1 písm. j) a § 8g a nasl. novely Zákona o pozemkových úpravách, kde je žiadateľom obec.
[13] § 8h v spojení s § 25 a § 25a novely Zákona o pozemkových úpravách
[14] § 7 ods. 2 novely Zákona o pozemkových úpravách
[15] Pozn.: okrem zmien legislatívno-technického charakteru.
[16] Pozn.: pôvodne zakotvených v § 15 Zákona o pozemkových úpravách.
[17] V zmysle § 2 ods. 2 ZRPVS nie je partnerom verejného sektora, t. j. nie je povinný sa zaregistrovať do registra PVS ten, „komu majú byť jednorazovo poskytnuté finančné prostriedky neprevyšujúce sumu 100 000 eur alebo v úhrne neprevyšujúce sumu 250 000 eur v kalendárnom roku, ak ide o opakujúce sa plnenie” alebo ten, “kto má jednorazovo nadobudnúť majetok, práva k majetku alebo iné majetkové práva, ktorých všeobecná hodnota úhrnne neprevyšuje sumu 100 000 eur”.
[18] Medzi tieto patria príjmy napr. z Európskeho poľnohospodárskeho fondu pre rozvoj vidieka (EPFRV), Európsky fond regionálneho rozvoja (EFRR) a pod.
[19] Pozn.: v zmysle ZOÚ až do výšky 200.000 €.
[20] V plnom znení NARIADENIE EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)